Missatge: La baixa participació evita que Eslovàquia proscrigui el matrimoni homosexualEl país celebrava un referèndum per prohibir els matrimonis gais, però no va tirar endavant per la baixa participacióRedacció 08 Feb 2015 - 11.43Només 900.000 persones van anar a votar. Eslovàquia ha celebrat un referèndum per prohibir el dret de les parelles homosexuals a casar-se i adoptar criatures. La baixa participació, però, l'ha deixat invalidat.Perquè s'hagués tingut en compte haurien d'haver votat almenys la meitat dels cinc milions de persones cridades a les urnes, però els col·legis van tancar a les 10 de la nit de dissabte amb una participació del 21,33%.El col·lectiu de gais, lesbianes, transsexuals i bisexuals havia demanat que no s'anés a votar per evitar que s'arribés al quòrum necessari.D'entre els que sí que van votar, com s'esperava, nou de cada deu van votar en contra del matrimoni i l'adopció per part de gais i lesbianes.La consulta també preguntava sobre l'educació sexual. En aquest cas, també un 90% van votar a favor que els fills no la cursin a l'escola si els pares no hi estan d'acord.Eslovàquia no té regulada la unió entre parelles del mateix sexe. Des de la tardor del 2014, la Constitució recull el matrimoni com a unió exclusiva entre un home i una dona. El referèndum l'havia promogut l'Aliança per la Família, que tenia el suport de l'Església catòlica.

Resposta: Eslovàquia demostra ser un país un pèl endarrerit, perquè aquestes coses als països seriosos no es qüestionen.Té res a veure que estiguessin sota la influència de l'URSS?